**HĽAdanie na internete**

V behu dnešných dní sa stretávame s tvrdeniami ľudí, že dnešná mládež a dnešný svet má všetko oveľa ľahšie vďaka elektronike a internetu. Ja sa pýtam vážne vo všetkom?

Osobne tento pocit nemám. Niežeby mi chýbali pocity, ale zrejme neviem doby porovnať. Nenarodila som sa s mobilom v ruke. Moji rodičia na oznámenie môjho narodenia zberali drobné mince do telefónneho automatu v pôrodnici. Prvý mobil sa do našej rodiny dostal až po mojom narodení. Určite bol veľký, ťažký a tlačidlový. Nepamätám si ho ale viem, že bola to frajerina chodiť s telefónnom bez kábla.

Áno o šestnásť rokov neskôr žijeme už inak v takzvanej modernej dobe. Podľa mňa vždy ňou je aktuálna doba, keďže vývin všetkého napreduje, všetko je v pohybe aj vírusy. Podobnou rýchlosťou sa k nám dostal vírus, ktorý je autorom pandémie Covid-19. O jeho vzniku, začiatku či úvode sú mnohé tvrdenia, či konšpirácie a my ľudia tak veľmi túžiaci po pravde ju hľadáme, ale pred tým niektorí ju aj tvoríme. Nestačí nám len poznanie, že tento vírus je vo veľmi blízkom vzťahu so smrťou či negatívnym dopadom na zdravotný stav ľudí. Hľadajú, pátrajú, tvrdia, konšpirujú a zrazu je mnoho odborníkov na všetko. Do nedávna „modrý koník“ hýbal rodinami. Tam mamičky nachádzali návody nielen na kváskovanie, ale aj na to ako sa vzoprieť učiteľke svojho dieťaťa, či načo majú právo na úradoch, alebo získali informácie o zdravej výžive. Ticho sa zdieľali „ blbosti “ a nikto to veľmi neriešil. Ale ticho to zlo, neúcta voči autoritám narastalo a za celý ten čas sa ľudia ojedinele venovali kritickému mysleniu. Tento vírus nenabalil len zlo ako dopad na zdravie, ale zlo ktoré sa podáva vo forme nechutných, či priam pikantných dezinformácií. V prvej vlne pandémie ľudia mali viac rešpektu, strachu a obáv. Ľudia sa na čas doma vedeli pozerať ako na požehnanie a vedeli ho premieňať na šitie rúšok, či kvalitný jedálny lístok. No teraz napätie v spoločnosti veľmi vzrastá. A tú vidím nevýhody tejto elektronickej vymoženosti, ktorá je ako zbraň. Vie zabíjať a ničiť. Vzťahy či prácu vedcov a odborníkov. Im sa podarilo vyvinúť vakcínu proti Covid-19. Vakcínu, svetlo na konci tunela. Očkovanie je k dispozícii a zdarma, aby ľuďom pomohlo V časoch, keď Slovensko malo v úcte autority sa bežne proti civilizačným ochoreniam aj úplne malým deťom, teda už bábätkám v pôrodnici podávali vakcíny a u nás mnohé ochorenia zanikli. Dnes? Ľudia pod zámienkam slobody rebelujú proti očkovaniu, sú zmätení z množstva informácii. Sú predávkovaní. Ale teraz by tiež ako pri každom nadmernom použití niečoho by pomohla abstinencia aj od informácií, či konkrétne cestou za nimi a času na internete. Ale nie toho sa ľudia nechcú vzdať. Ani prijať liek vo forme poznania ako sa orientovať v informáciách na internete. Ako my študenti vieme, že wikipedia nie je dôveryhodný zdroj tak používatelia internetu by mohli vedieť, že články tipu:“ podľa našich informácií...., my sme zistili...., pravdepodobne..., atď. nie sú články vedecké a nemajú informačný charakter. Sú to devastačné, škodlivé nástroje, ktoré majú moc a negatívny dopad na v tomto smere nevzdelanú spoločnosť. Som z toho veľmi smutná a ticho závidím mojím rodičom, ktorí vedeli, že autority im chcú na dobré a nepodceňovali ich hodnotu. Počujeme ako z úst starších zaznie veta, že kedysi učiteľ, kňaz a predseda obce boli osobnosti a každý ich mal v úcte a dnes to takto bohužiaľ nie je. Ale prečo? Veď my sme tí, ktorí sú tu teraz a vedia čo spoločnosť buduje. Doba sa mení, ale pravidlá a prirodzené zákony sú v nás a platia. Keď moji rodičia vedia, že z lásky ku mne nemôžu mi dať všetko ani mi všetko vybaviť tak budú dbať na to, že nemôžem mať pravdu a útočiť na učiteľa, alebo kňaza, lebo u nás to skrátka neplatí. Moji rodičia kedysi spolu ťahali za jeden koniec a úcta k autorite bola jasná. Dnes po ockovej smrti mamka pokračuje v tom čo s ockom vedeli, že má hodnotu a určite spolu len v inej forme nám ukazujú, že od seba máme začať vo všetkom aj v budovaní úcte k autoritám. Aj v hľadaní pravdy. Najprv v tichu v Božom slove a potom v úcte k práci vedcov, či lekárov. Dnes na Slovensku je ešte stále v boji s pandémiou problém s vakcináciou. V porovnaní s ostanými krajinami. Prečo ani polovica obyvateľov , nie je zaočkovaná? Dovoľujem si odpovedať bez váhania: kvôli internetu, na ktorom sa denne zdieľajú desiatky hoaxov, ktoré nie každý človek vie rozlíšiť. Väčšina týchto hoaxov je písaná laikmi, ktorí možno ukončili školu len tak tak s odretými ušami. Vysvetľujú vecí, do ktorých sa vôbec, ale vôbec nerozumejú. Článok, ktorý napíšu dajú zdieľať a už sa to šíri rýchlosťou svetla. Mnohí veria týmto člankom viac ako odborníkom či vedcom. Výsledkom je nedôvera, strach, protesty. Takto vyšlo najavo zmýšľanie mnohých sŕdc a ukazuje sa, aj to akí dnešní ľudia sú pyšní. Pyšní ľudia nerešpektujú autority, odbory, odborníkov a vytvárajú tézy, svoje pravdy, ktoré ťažko opúšťajú aj napriek tomu, že môžu mat na svedomí životy ľudí. Myslím si, že v rámci hodín IKT, by pomohlo študentom vzdelávanie v tejto oblasti, kde by sa získali zručnosti ako dezinformácie rozoznať, ako sa neutopiť vo vlne hoaxov, z ktorých sa potom dá len ťažko vynoriť. Bolo by na mieste využiť to ako rodičia na svojich deťoch „ visia,“ ako im ľahko uveria, keď osočujú vyučujúcich, alebo spolužiakov. Myslím, že s rovnakým nasadením by verili svojím deťom, keď ich budú učiť ako sa orientovať v informáciách na internete. Im určite uveria, dajú za pravdu. Veď teraz v boji proti vakcinácií sa opierajú, že majú právo chrániť svoje dieťa. A aj keď nemajú ako, lebo doma sami nič iné alebo adekvátnu náhradu za vakcínu nevymysleli, používajú často opakované vety o slobode. Slobode, ktorá nemá nás viesť k tomu, aby sme si robili čo chceme, ale, aby sme robili veci zodpovedne. Áno zodpovednosť nám chýba. Zodpovednosť za slová, za konanie. Aj na internete. Zodpovednosť voči sebe aj druhým.

Internet je v dnešnej dobe ako oheň, dobrý sluha, ale zlý pán. Vie pomôcť v rôznych situáciách. Vie byť nápomocný pri hľadaní kníh, receptov, či pri nakupovaní. Alebo pri online vyučovaní, či sledovaní kvalitných online prenosov.

Ale pánom? Nechcem, aby sa nám stal.. Vedel by nás okradnúť o čas s rodinou a o pravdu. A takto v ticho by nás ničil. Otázka je , či by sme na to prišli.

Sára Kucková

Gymnázium sv. Mikuláša, Prešov